Hubert Augustus Caldwell (26. december 1907 - 9. august 1972) var en amerikansk roer og olympisk guldvinder, født i Oakland. Caldwell vandt, som del af den amerikanske otter, en guldmedalje ved OL 1928 i Amsterdam. Resten af besætningen bestod af Marvin Stalder, John Brinck, Francis Frederick, William Thompson, William Dally, James Workman, Peter Donlon og styrmand Donald Blessing. Samtlige otte roere var studerende ved University of California, Berkeley. Der deltog i alt 11 både i konkurrencen, hvor amerikanerne sikrede sig guldet foran Storbritannien og Canada, der vandt henholdsvis sølv og bronze. Det var Caldwells eneste OL-deltagelse.